**Ministru kabineta rīkojuma projekta “Grozījumi Ministru kabineta 2021.gada 18.marta rīkojumā Nr.176 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktam |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2021.gada 17.jūnijā Saeimā pieņemtais likums “Grozījumi Covid-19 infekcijas izplatības seku pārvarēšanas likumā” (turpmāk – Likums).Covid-19 infekcijas izplatības seku pārvarēšanas likuma 24. un 25. pants.Ministru kabineta 2021.gada 1.jūnija sēdes protokollēmuma Nr.45 63.§ “Likumprojekts "Grozījumi Covid-19 infekcijas izplatības seku pārvarēšanas likumā””4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums, kas pieņemts Saeimā 2021.gada 17.jūnijā, nosaka, ka tiks izmaksāts vienreizējs pabalsts 200 *euro* apmērā Latvijā dzīvojošai personai, kura laikposmā no 2021. gada 1. marta līdz ārkārtējās situācijas beigām (6.aprīlim) ir Latvijas izdienas pensijas saņēmēja, kura nav sasniegusi vecuma pensijas piešķiršanai nepieciešamo vecumu un kurai ir noteikta invaliditāte.Vienreizējā pabalsta izmaksu veiks iestādes, kuras personai piešķir un izmaksā izdienas pensiju. Izdienas pensiju administrēšanu nodrošina Valsts sociālās apdrošināšanas aģentūra (turpmāk – VSAA) (likuma „Par valsts sociālo apdrošināšanu” 24.panta trešā daļa), militārpersonām – administrēšanu nodrošina Aizsardzības ministrija, valsts drošības iestāžu amatpersonām – administrēšanu nodrošina Satversmes aizsardzības birojs un Militārās izlūkošanas un drošības dienests. Likums paredz, ka vienreizējo pabalsta izmaksu VSAA veiks personām š.g. jūlijā bez personas iesnieguma, piegādājot to saņēmēja norādītajā dzīvesvietā bez maksas vai pārskaitot uz kredītiestādes vai pasta norēķinu sistēmas (PNS) kontu, kurā pabalsta saņēmējam tiek ieskaitīta izdienas pensija.Savukārt, Aizsardzības ministrija, Militārās izlūkošanas un drošības dienests un Satversmes aizsardzības birojs, vienreizējā pabalsta izmaksu veiks š.g. jūlijā, pamatojoties uz personas iesniegumu un piegādājot to saņēmēja norādītajā dzīvesvietā bez maksas vai pārskaitot uz kredītiestādes kontu, kurā pabalsta saņēmējam tiek ieskaitīta izdienas pensija. Invaliditātes likuma 3.1 panta trešajā daļā ir noteiktas institūcijas, kurām ir tiesības apstrādāt Invaliditātes informatīvāsistēmā iekļauto informāciju saistībā ar prognozējamu invaliditāti un invaliditāti, tostarp personas datus, lai nodrošinātu to darbību reglamentējošos normatīvajos aktos noteikto funkciju vai deleģēto uzdevumu izpildi. Atbilstoši Invaliditātes likumam Aizsardzības ministrijai, Militārās izlūkošanas un drošības dienestam un Satversmes aizsardzības birojam nav noteiktas tiesības šādus datus saņemt. Šīm iestādēm, veicot izdienas pensiju izmaksu, nav nepieciešama pazīme par personai noteikto invaliditātes statusu, jo izdienas pensijas piešķiršana un tās apmēra noteikšana nav saistīta ar personai noteikto invaliditātes statusu. Līdz ar to, lai minētās iestādes varētu veikt vienreizējā pabalsta izmaksu konkrētajai mērķa grupai, pašām personām attiecīgajā iestādē ir sevi jāidentificē kā personu ar invaliditāti, iesniedzot rakstisku iesniegumu vienreizējā pabalsta saņemšanai.Saņemot personas iesniegumu, iestāde, pārliecinoties par personai noteikto invaliditāti, varēs piešķirt un izmaksāt vienreizējo pabalstu. Jāņem vērā, ka informācija par Militārās izlūkošanas un drošības dienesta un Satversmes aizsardzības biroja izdienas pensijas saņēmējiem ir ierobežotas pieejamības informācija, līdz ar to nebūtu pieļaujams, ka šīs iestādes pieprasītu informāciju par visiem saviem izdienas pensijas saņēmējiem bez pašas personas iesnieguma, kas apliecinātu pašas personas piekrišanu šo datu apstrādei.Ņemot vērā, ka minētajām iestādēm ir informācija par to administrēto izdienas pensijas saņēmējiem un izdienas pensijas saņemšanas veidu – pārskaitot uz kredītiestādes kontu vai saņemot pensiju dzīvesvietā- tad arī vienreizējo pabalstu attiecīgā iestāde varēs izmaksāt tādā pašā veidā kā izdienas pensiju. Šāda vienreizējā pabalsta piešķiršana saskaņota ar minētajām iestādēm, kas izmaksā izdienas pensiju.Izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu, kuriem ir noteikta invaliditāte un kuriem tiesības uz vienreizējo pabalstu radušās no 2021. gada 1. marta līdz ārkārtējās situācijas beigām, bet kuri to nav saņēmuši atbilstoši Likuma 70.1 panta noteikumiem, attiecīgi VSAA vienreizējo pabalstu bez personas iesnieguma vai Aizsardzības ministrija, Militārās izlūkošanas un drošības dienests un Satversmes aizsardzības birojs, pamatojoties uz personas iesniegumu, piešķirs un izmaksās 30 dienu laikā no dienas, kad pieņemts lēmums par izdienas pensijas piešķiršanu.Saskaņā ar Ministru kabineta 2021.gada 1.jūnija sēdes protokollēmuma Nr.45 63.§ “Likumprojekts "Grozījumi Covid-19 infekcijas izplatības seku pārvarēšanas likumā” 4.punktu Labklājības ministrijai tika uzdots normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu "Grozījumi Ministru kabineta 2021.gada 18.marta rīkojumā Nr.176 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""", paredzot Labklājības ministrijai plānotā finansējuma samazinājumu par 16 800 EUR un piešķirot Aizsardzības ministrijai līdzekļus no valsts budžeta programmas 02.00.00 "Līdzekļi neparedzētiem gadījumiem" 16 800 EUR apmērā, lai ar 2021.gada 1.jūliju izmaksātu vienreizēju pabalstu 200 EUR apmērā Latvijā dzīvojošiem Latvijā piešķirtās izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte. |
|  3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar VSAA sniegto informāciju tās uzskaitē 2021.gada februārī bija 475 izdienas pensijas saņēmēji vecumā līdz 63 (ieskaitot) gadu vecumam, kuriem ir noteikta invaliditāte un nav piešķirta invaliditātes pensija vai atlīdzība par darbspēju zaudējumu. Aizsardzības ministrijas Sociālo lietu nodaļa ir uzskaitījusi 84 izdienas pensionārus, kuri saņem izdienas pensiju un viņiem ir noteikta invaliditāte.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 112 514 952 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 112 514 952 | 0 | 0 | 0 | 0 | 0 | 0 |
| *Labklājības ministrijas pamatbudžeta programma 99.00.00 “Līdzekļu neparedzētiem gadījumiem izlietojums”* | *112 514 952* | *-16 800* | *0* | *0* | *0* | *0* | *0* |
| *Aizsardzības ministrijas pamatbudžeta programma 99.00.00 “Līdzekļu neparedzētiem gadījumiem izlietojums”* | *0* | *16 800* | *0* | *0* | *0* | *0* | *0* |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 112 514 952 | 0 | 0 | 0 | 0 | 0 | 0 |
| 2.1. valsts pamatbudžets | 112 514 952 | 0 | 0 | 0 | 0 | 0 | 0 |
| *Labklājības ministrijas pamatbudžeta programma 99.00.00 “Līdzekļu neparedzētiem gadījumiem izlietojums”* | *112 514 952* | *-16 800* | *0* | *0* | *0* | *0* | *0* |
| *Aizsardzības ministrijas pamatbudžeta programma 99.00.00 “Līdzekļu neparedzētiem gadījumiem izlietojums”* | *0* | *16 800* | *0* | *0* | *0* | *0* | *0* |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 |  | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar VSAA sniegto informāciju tās uzskaitē 2021.gada februārī bija 475 izdienas pensijas saņēmēji vecumā līdz 63 (ieskaitot) gadu vecumam, kuriem ir noteikta invaliditāte un nav piešķirta invaliditātes pensija vai atlīdzība par darbspēju zaudējumu. Līdz ar to provizoriski nepieciešamie līdzekļi vienreizējā 200 *euro* pabalsta izmaksai VSAA uzskaitē esošo izdienas pensijas saņēmējiem ar invaliditāti tiek prognozēti 95 000 *euro* (475 personas x 200 *euro*).Saskaņā ar Ministru kabineta 2021.gada 18.marta rīkojumu Nr.176 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” Labklājības ministrijai (VSAA) no valsts budžeta programmas 02.00.00 "Līdzekļi neparedzētiem gadījumiem" piešķirts finansējums 112 514 952 *euro* apmērā, tajā skaitā:- 112 477 200 *euro*, lai Covid-19 infekcijas izplatības seku pārvarēšanas likuma 68. pantā noteiktajām personām ar 2021. gada 1. aprīli izmaksātu vienreizēju pabalstu 200 *euro* apmērā;- 37 752 *euro* VSAA informācijas tehnoloģiju sistēmu pielāgošanai.Minētais finansējums piešķirts Labklājības ministrijai (VSAA) saskaņā ar Finanšu ministrijas 2021.gada 26.marta rīkojumu Nr.175 “Par līdzekļu piešķiršanu”. Pēc faktiskās izpildes datiem uz 2021.gada 6.jūniju, piešķirto līdzekļu izlietojums ir 109 671 752 *euro*, tajā skaitā:- 109 634 000 *euro*, lai Covid-19 infekcijas izplatības seku pārvarēšanas likuma 68. pantā noteiktajām personām ar 2021. gada 1. aprīli izmaksātu vienreizēju pabalstu 200 *euro* apmērā;- 37 752 *euro* VSAA informācijas tehnoloģiju sistēmu pielāgošanai.Līdz ar to faktiskais piešķirto līdzekļu atlikums 2 843 200 *euro* un Labklājības ministrija vienreizējo 200 *euro* pabalstu VSAA uzskaitē esošo izdienas pensijas saņēmējiem ar invaliditāti nodrošinās tai piešķirto līdzekļu ietvaros.VSAA likumprojekta ieviešana iespējama, veicot minimālus IS pielāgojumus, lai likumprojektā minētajam kontingentam vienreizējo pabalstu piešķirtu manuāli. IS pielāgošanas izmaksas tiks segtas VSAA piešķirtā finansējuma ietvaros.Aizsardzības ministrijas Sociālo lietu nodaļa ir uzskaitījusi 84 izdienas pensionārus, kuri saņem izdienas pensiju un viņiem ir noteikta invaliditāte, vienlaikus norādot, ka šie dati ir aptuveni, jo ir iegūti no Valsts ieņēmumu dienesta Elektroniskās deklarēšanas sistēmas (EDS), kurā šie izdienas pensijas saņēmēji ir norādījuši sevi kā personu ar invaliditāti, lai izdienas pensijai būtu piemērojams iedzīvotāju ienākuma nodokļa atvieglojums. Tādējādi provizoriski papildus nepieciešamie līdzekļi vienreizējā 200 *euro* pabalsta izmaksai izdienas pensijas saņēmējiem ar invaliditāti, kuri ir Aizsardzības ministrijas uzskaitē, būtu 16 800 *euro* (84 personas x 200 *euro*).Savukārt Militārās izlūkošanas un drošības dienests, kā arī Satversmes aizsardzības birojs ir snieguši informāciju par to, ka šo iestāžu uzskaitē nav izdienas pensijas saņēmēju, kuriem ir noteikta invaliditāte.Lai nodrošinātu papildus finansējumu Aizsardzības ministrijai vienreizējā pabalsta 200 *euro* izmaksai ar MK rīkojuma projektu tiek samazināts Labklājības ministrijai plānotais finansējums par 16 800 *euro* (ņemot vērā iepriekš minēto Labklājības ministrijai piešķirtā finansējuma atlikumu) un Aizsardzības ministrijai tiek piešķirti līdzekļi no valsts budžeta programmas 02.00.00 „Līdzekļi neparedzētiem gadījumiem” 16 800 *euro* apmērā, lai ar 2021.gada 1.jūliju sniegtu atbalstu Latvijā dzīvojošiem Latvijā piešķirtās Aizsardzības ministrijas militārpersonu izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte, 200 *euro* apmērā.Līdz ar to Labklājības ministrijai no valsts budžeta programmas 02.00.00 "Līdzekļi neparedzētiem gadījumiem" piešķirtais finansējums samazinās no 112 514 952 *euro* līdz 112 498 152 *euro*.Ja piešķirtais finansējums netiks izlietots minētajam mērķim, Labklājības ministrija un/vai Aizsardzības ministrija iesniegs priekšlikumu apropriācijas samazinājumam Labklājības ministrijas un/vai Aizsardzības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums”, attiecīgi vienlaikus tiks palielināta apropriācija 74. resora „Gadskārtējā valsts budžeta izpildes procesā pārdalāmais finansējums” programmai 02.00.00 „Līdzekļi neparedzētiem gadījumiem”. |
| 6.1. detalizēts ieņēmumu aprēķins | Nav. |
| 6.2. detalizēts izdevumu aprēķins |  |
| 7. Amata vietu skaita izmaiņas | Nav. |
| 8. Cita informācija | Vienreizējo 200 *euro* pabalsta izmaksu VSAA uzskaitē esošo izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte, 95 000 *euro* apmērā Labklājības ministrija (VSAA) nodrošinās ar Ministru kabineta 2021.gada 18.marta rīkojumu Nr.176 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirto līdzekļu ietvaros no Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums”. Atbilstošais finansējums piešķirts ar Finanšu ministrijas 2021.gada 26.marta rīkojumu Nr.175 “Par līdzekļu piešķiršanu”.Minētā pabalsta izmaksu nodrošinās VSAA.Izdevumi par vienreizējo pabalstu 200 *euro* apmērā Aizsardzības ministrijas militārpersonu izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte, 16 800 *euro* apmērā tiks nodrošināti Aizsardzības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74. resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Minētā pabalsta izmaksu nodrošinās Aizsardzības ministrija.Labklājības ministrija un Aizsardzības ministrija pēc MK rīkojuma spēkā stāšanās normatīvajos aktos noteiktajā kārtībā iesniegs priekšlikumus grozījumiem Finanšu ministrijas 2021.gada 26.marta rīkojumā Nr.175 “Par līdzekļu piešķiršanu”, paredzot ar rīkojumu piešķirtā finansējuma 112 514 952 *euro* samazinājumu Labklājības ministrijai par 16 800 *euro* un palielinājumu Aizsardzības ministrijai par 16 800 *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Nav |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| Cita informācija | Nav |

Labklājības ministrs G.Eglītis

D.Trušinska, 67021553

Dace.Trusinska@lm.gov.lv

I.Štrausa, 60008559

Ilze.Strausa@lm.gov.lv